**ΠΑΝΕΠΙΣΤΗΜΙΟ ΑΙΓΑΙΟΥ**

**ΠΟΛΥΤΕΧΝΙΚΗ ΣΧΟΛΗ**

**ΤΜΗΜΑ ΜΗΧΑΝΙΚΩΝ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ**

Χίος, 10 Σεπτεμβρίου 2018

**ΑΝΑΚΟΙΝΩΣΗ**

Σύμφωνα με Δελτίο Τύπου του Υπουργείου Παιδείας, Έρευνας και Θρησκευμάτων, το οποίο θα βρείτε στη διεύθυνση:

<http://www.minedu.gov.gr/news/36889-07-09-18-ilektroniki-eggrafi-epityxonton-stin-tritovathmia-ekpaidefsi-2>

ανακοινώνεται ότι η **εγγραφή** των επιτυχόντων/ουσών των Πανελλαδικών Εξετάσεων έτους 2018 στις Σχολές και τα Τμήματα της Τριτοβάθμιας Εκπαίδευσης θα πραγματοποιηθεί κατά το διάστημα **από Δευτέρα 10 έως και Δευτέρα 17  Σεπτεμβρίου 2018.**

Η εγγραφή γίνεται με ενιαίο τρόπο για όλα τα Τμήματα και τις Σχολές των Πανεπιστημίων **μέσω** [**πληροφοριακού συστήματος του Υπουργείου Παιδείας**](https://eregister.it.minedu.gov.gr/)**,** **Έρευνας και Θρησκευμάτων** (<https://eregister.it.minedu.gov.gr>). Σημειώνεται ότι **έχει καταργηθεί** σειρά δικαιολογητικών που απαιτούσε η εγγραφή κατά το παρελθόν (Απολυτήριο Λυκείου, Βεβαίωση Πρόσβασης, Ιατρικές Εξετάσεις κ.λπ.).

* **Στο Πληροφοριακό Σύστημα**

**Κατά την είσοδο** στο πληροφοριακό σύστημα Εγγραφής Πρωτοετών φοιτητών και φοιτητριών **ζητείται** ως κωδικός πρόσβασης ο ίδιος κωδικός πρόσβασης (password) που χρησιμοποιήθηκε από τον υποψήφιο ή την υποψήφια κατά την είσοδο στην ηλεκτρονική εφαρμογή του Μηχανογραφικού Δελτίου. Η εφαρμογή θα βρίσκεται σε λειτουργία από τη Δευτέρα 10 Σεπτεμβρίου, μετά τις 10:00 π.μ.

Επίσης, ζητείται ο ΑΜΚΑ (Αριθμό Μητρώου Κοινωνικής Ασφάλισής) του προσώπου που εγγράφεται. Μέσω του Εθνικού Μητρώου ΑΜΚΑ γίνεται αυτόματη προσυμπλήρωση σειράς ατομικών στοιχείων του προσώπου που εγγράφεται στο πληροφοριακό σύστημα εγγραφής.

**ΠΡΟΣΟΧΗ:** Σε περίπτωση που τα προσυμπληρωμένα στοιχεία δεν συμφωνούν με αυτά της αστυνομικής ταυτότητας ή του διαβατηρίου, **πρέπει άμεσα να διορθωθούν** τα στοιχεία του Εθνικού Μητρώου ΑΜΚΑ, μέσω σχετικής αίτησης σε οποιοδήποτε ΚΕΠ. Αφού εμφανιστούν τα διορθωμένα στοιχεία, ολοκληρώνεται η ηλεκτρονική εγγραφή εντός της προβλεπόμενης προθεσμίας.

* **Αίτηση διαγραφής από άλλο Τμήμα**

Εισακτέοι ή εισακτέες που έχουν ήδη εγγραφεί σε άλλο Τμήμα ή Σχολή, λόγω πρόσβασής τους κατά τα παρελθόντα έτη, **οφείλουν να διαγραφούν** από αυτό/ή. Το πληροφοριακό σύστημα δίνει τη δυνατότητα αυτόματης αίτησης διαγραφής από το/την προηγούμενο/η Τμήμα/Σχολή. Οι Γραμματείες των δύο Τμημάτων ενημερώνονται σχετικά και διεκπεραιώνεται η σχετική διαδικασία χωρίς να απαιτείται άλλη ενέργεια του/της εγγραφόμενου/ης.

* **Εγγραφή επιτυχόντων/ουσών με την ειδική κατηγορία των Ελλήνων Πολιτών της Μουσουλμανικής Μειονότητας της Θράκης**

Η εγγραφή των επιτυχόντων/ουσων **με την ειδική κατηγορία των Ελλήνων Πολιτών της Μουσουλμανικής Μειονότητας της Θράκης** στις Σχολές και τα Τμήματα της Τριτοβάθμιας Εκπαίδευσης για το Ακαδημαϊκό έτος 2018-2019, πραγματοποιείται κατά το ίδιο χρονικό διάστημα δηλαδή **από Δευτέρα 10 έως και Δευτέρα 17 Σεπτεμβρίου 2018**. **Για την ολοκλήρωση της εγγραφής τους**, οι εισαχθέντες/είσες στην Τριτοβάθμια Εκπαίδευση με την ειδική κατηγορία των **Ελλήνων Πολιτών της Μουσουλμανικής Μειονότητας της Θράκης**, οφείλουν στο ίδιο διάστημα υποβολής της αίτησης ηλεκτρονικής εγγραφής (**10/09 έως 17/09/2018**) να αποστείλουν με ταχυμεταφορά (courier) ή να καταθέσουν αυτοπροσώπως στη γραμματεία του Τμήματος / Σχολής επιτυχίας τους  τη σχετική βεβαίωση ότι είναι εγγεγραμμένοι/ες στα δημοτολόγια Δήμου του Νομού Ξάνθης, Ροδόπης ή  Έβρου. Αν έχουν μετεγγραφεί σε άλλο Δήμο άλλης περιοχής  τότε πρέπει να αποστείλουν ή καταθέσουν αυτοπροσώπως, όπως παραπάνω, βεβαίωση του συγκεκριμένου Δήμου από την οποία να προκύπτει ότι μετεγγράφηκαν σ΄ αυτόν, από Δήμο των ανωτέρω Νομών.

* **Δικαιολογητικά Ταυτοπροσωπίας**

**Αναμένεται επικαιροποίηση από το Υπουργείο Παιδείας, Έρευνας και Θρησκευμάτων**

Δεδομένου ότι όλη η διαδικασία εγγραφής γίνεται ψηφιακά μέσω του πληροφοριακού συστήματος του Υπουργείου Παιδείας, Έρευνας και Θρησκευμάτων, καθίσταται αναγκαία η παροχή στοιχείων που διευκολύνουν την ταυτοπροσωπία των εγγεγραμμένων φοιτητών και φοιτητριών, τόσο κατά τις ακαδημαϊκές όσο και κατά τις διοικητικές διαδικασίες του Πανεπιστημίου.

**Σε συνέχεια της εγγραφής πρέπει να κατατεθούν** (αυτοπροσώπως ή μέσω νομίμως εξουσιοδοτημένου προσώπου) ή να αποσταλούν (ταχυδρομικά ή μέσω ΚΕΠ) **τα παρακάτω στοιχεία:**

1. Εκτυπωμένη η αίτηση εγγραφής από το Πληροφοριακό Σύστημα του

 Υπουργείου Παιδείας, με το γνήσιο υπογραφής του φοιτητή/τριας

1. Μία πρόσφατη έγχρωμη φωτογραφία τύπου αστυνομικής ταυτότητας
2. Φωτοαντίγραφο αστυνομικής ταυτότητας ή διαβατηρίου
3. Πιστοποιητικό Μητρώου Αρρένων ή Πιστοποιητικό Γέννησης

 (**απαιτείται μόνο** **για άρρενες**)

Στην περίπτωση που τα παραπάνω (φωτογραφία, φωτοαντίγραφο αστυνομικής ταυτότητας ή και Πιστοποιητικό Γέννησης) αποσταλούν ταχυδρομικά ή μέσω ΚΕΠ, θα πρέπει να συνοδεύονται από σχετική επιστολή, με θεώρηση του γνησίου της υπογραφής. [Υπόδειγμα Επιστολής](http://www.aegean.gr/sites/default/files/attach/17/08/aitisi_gia_taytopoiisi_stoiheion.pdf)

Επιπλέον, σας ενημερώνουμε ότι **οι βεβαιώσεις αρχικής εγγραφής** στο Τμήμα Μηχανικών Οικονομίας και Διοίκησης τόσο για χρήση στη στρατολογία όσο και αυτές για κάθε χρήση, θα επιδοθούν στους πρωτοετείς μετά το πέρας των εγγραφών αλλά και της διαδικασίας ταυτοποίησης από τη Γραμματεία. Σε κάθε περίπτωση θα ενημερωθείτε για την παραλαβή τους με νεότερη ανακοίνωση στο site του Τμήματος Μηχανικών Οικονομίας και Διοίκησης ([www.fme.aegean.gr](http://www.fme.aegean.gr) )

Περισσότερες πληροφορίες για διάφορα θέματα που αφορούν πρωτοετείς φοιτητές, φοιτήτριες μπορείτε να λάβετε από τον Οδηγό Εισακτέων Πρωτοετών, ο οποίος βρίσκεται στο site του Πανεπιστημίου Αιγαίου: [http://www.aegean.gr/οδηγός-εισακτέων-πρωτοετών](http://www.aegean.gr/%CE%BF%CE%B4%CE%B7%CE%B3%CF%8C%CF%82-%CE%B5%CE%B9%CF%83%CE%B1%CE%BA%CF%84%CE%AD%CF%89%CE%BD-%CF%80%CF%81%CF%89%CF%84%CE%BF%CE%B5%CF%84%CF%8E%CE%BD) .

 Καλή Ακαδημαϊκή Χρονιά

 Και Συγχαρητήρια για την Επιτυχία σας!

 Γραμματεία ΤΜΟΔ